Lasna tahdoin lainehille
Lasna tahdoin lainehille,
 vaikk’ oli pieni pursi:
 kodin köyhyys, hiljaisuus
 ne mieltäni mun mursi.

 Lasna tahdoin lentohon,
 vaikk’ oli heikko siipi:
 murheen kylmä, musta yö
 mun rintahani hiipi.

 Lasna tahdoin laulajaksi
 heikko vaikk’ on ääni:
 mieli mun on murtunut
 ja painava on pääni.

 Tuuli puhdas, puhalla,
 pullista purjettani!
 Suomen ilma suloinen
 vahvista lentoani!

 Matalalla vielä oon,
 on pieni näköpiiri,
 vaan toivon: siivet vahvistuu,
 niin korkeemmalle kiirin!

 Tää toivoni on lähdössä
 ja sitä tahdon täyttää –
 Kuin kauvas kantaa siipeni,
 sen tulevaisuus näyttää.

Kaustinen 3XII 1900.